Εγγραφή Νομικών Προσώπων στο Μητρώο Ενεργειακών Επιθεωρητών
Αίτηση για την εγγραφή Νομικών Προσώπων στο Μητρώο Ενεργειακών Επιθεωρητών
Εκπρόσωπος του νομικού προσώπου συνδέεται στο πληροφοριακό σύστημα με κωδικούς (username και password) μέσω του συστήματος TAXIS της Γενικής Γραμματείας Πληροφοριακών Συστημάτων και υποβάλλει αίτηση εγγραφής του Νομικού Προσώπου στο Μητρώο Ενεργειακών Επιθεωρητών.
Ένα τουλάχιστον μέλος ή εταίρος ή υπάλληλος με σύμβαση εργασίας του νομικού προσώπου οποιασδήποτε νομικής μορφής είναι Ενεργειακός Επιθεωρητής.
Για την εγγραφή Νομικών Προσώπων στο Μητρώο Ενεργειακών Επιθεωρητών απαιτείται η χρήση των προσωπικών κωδικών διαπιστευτηρίων Τaxisnet.
Η διαδικασία αφορά στην εγγραφή νομικών προσώπων οποιασδήποτε νομικής μορφής, των οποίων ένα τουλάχιστον μέλος ή εταίρος ή υπάλληλος με σύμβαση εργασίας είναι Ενεργειακός Επιθεωρητής. Η μερίδα κάθε νομικού προσώπου ενημερώνεται ταυτόχρονα για κάθε μεταβολή που αφορά στο φυσικό πρόσωπο, Ενεργειακό Επιθεωρητή.
Αντίγραφο του καταστατικού του νομικού προσώπου.
Αντίγραφα των συμβάσεων εργασίας από το ΕΡΓΑΝΗ του Υπουργείου Εργασίας και Κοινωνικής Ασφάλισης των ενεργειακών επιθεωρητών.
Εφόσον υπάρχουν υπάλληλοι Ενεργειακοί Επιθεωρητές πρέπει να υποβληθούν τα αντίγραφα των συμβάσεων εργασίας από το ΕΡΓΑΝΗ του Υπουργείου Εργασίας και Κοινωνικής Ασφάλισης.
Μητρώο Ενεργειακών Επιθεωρητών και Αρχείο Ενεργειακών Επιθεωρήσεων
Σε περίπτωση μεταβολής των αρχικά δηλωθέντων στοιχείων φυσικού ή νομικού προσώπου, εγγεγραμμένου στο Μητρώο Ενεργειακών Επιθεωρητών, αυτό υποχρεούται εντός προθεσμίας δέκα (10) ημερών να δηλώσει τη μεταβολή στα Τμήματα Επιθεώρησης Ενέργειας των Σωμάτων Επιθεώρησης Βορείου και Νοτίου Ελλάδος της Γενικής Διεύθυνσης Σώματος Επιθεωρητών και Ελεγκτών του Υπουργείου Περιβάλλοντος και Ενέργειας, σύμφωνα με το άρθρο 10 του ν. 2690/1999. Η μη δήλωση της μεταβολής των δηλωθέντων στοιχείων, δύναται να επισύρει κυρώσεις κατά τις οικείες διατάξεις.
Τροποποίηση α) των απαιτούμενων προσόντων εγγραφής των Ενεργειακών Επιθεωρητών στο Μητρώο Ενεργειακών Επιθεωρητών που ορίζονται στο άρθρο 52 του ν. 4409/2016, β) των οριζομένων σχετικά με το Μητρώο και το Αρχείο Ενεργειακών Επιθεωρητών του άρθρου 54 του ν. 4409/2016 και γ) των απαιτούμενων δικαιολογητικών και της διαδικασίας εγγραφής στο Μητρώο Ενεργειακών Επιθεωρητών του άρθρου 55 του ν. 4409/2016 (Α’ 136).
Στέλεχος του Τμήματος Επιθεώρησης Ενέργειας συνδέεται στο πληροφοριακό σύστημα και επιλέγει την υπό εξέταση αίτηση και πραγματοποιεί έλεγχο πληρότητας και ορθότητας των υποβληθέντων στοιχείων. Ελέγχεται εάν τουλάχιστον ένα μέλος ή εταίρος ή υπάλληλος με σύμβαση εργασίας του Νομικού Προσώπου είναι Ενεργειακός Επιθεωρητής.
Όταν τα δικαιολογητικά είναι πλήρη και ορθά, στέλεχος του Τμήματος Επιθεώρησης Ενέργειας επιλέγει το πεδίο «Έγκριση αίτησης» στο πληροφοριακό σύστημα και αποστέλλει μήνυμα ηλεκτρονικού ταχυδρομείου στον ενδιαφερόμενο με τον μοναδικό αριθμό μητρώου που έλαβε κατά την εγγραφή του νομικού προσώπου στο Μητρώο Ενεργειακών Επιθεωρητών.
Εκπρόσωπος του νομικού προσώπου συνδέεται στο πληροφοριακό σύστημα με κωδικούς (username και password) μέσω του συστήματος TAXIS της Γενικής Γραμματείας Πληροφοριακών Συστημάτων, προκειμένου να υποβάλει ηλεκτρονικά την αίτηση στον ιστότοπο του Υπουργείου Περιβάλλοντος και Ενέργειας (www.buildingcert.gr).
Εκπρόσωπος του νομικού προσώπου υποβάλλει αίτηση εγγραφής του νομικού προσώπου στο Μητρώο Ενεργειακών Επιθεωρητών επισυνάπτοντας τα απαραίτητα δικαιολογητικά και συμπληρώνοντας τον κωδικό παραβόλου που έχει λάβει κατά την πληρωμή αυτού.
Στην περίπτωση που από τα υποβληθέντα στοιχεία προκύπτει ότι δεν πληρούνται οι προϋποθέσεις εγγραφής στο Μητρώο Ενεργειακών Επιθεωρητών, τα Τμήματα Επιθεώρησης Ενέργειας των Σωμάτων Επιθεώρησης Βορείου και Νοτίου Ελλάδος του Υπουργείου Περιβάλλοντος και Ενέργειας ενημερώνουν εγγράφως τον ενδιαφερόμενο, εντός πενήντα (50) ημερών από την ημερομηνία υποβολής της αίτησης, γνωστοποιώντας τους συγκεκριμένους λόγους μη εγγραφής. Μετά την απόρριψη, δύναται να υποβληθεί νέα αίτηση από τον εκπρόσωπο του νομικού προσώπου.
Οι ενεργειακές επιθεωρήσεις υποβάλλονται στο σύστημα από τoν Ενεργειακό Επιθεωρητή.
Έγκριση αίτησης/Εγγραφή του νομικού προσώπου στο Μητρώο Ενεργειακών Επιθεωρητών
Απόρριψη αίτησης/Αποστολή απορριπτικού εγγράφου
Είσοδος του ενδιαφερομένου στο Μητρώο και αυθεντικοποίηση
Υποβολή της αίτησης για εγγραφή στο Μητρώο Ενεργειακών Επιθεωρητών
Έλεγχος της αίτησης και των απαραίτητων δικαιολογητικών